***Αίθουσα Τέχνης ''Θεόδωρος Στάμος''***

*Εικαστική Έκθεση Σπύρου Μακρυγιάννη*

**Διάρκεια Έκθεσης:**

Μ. Τετάρτη 16 Απριλίου έως και Δευτέρα 21 Απριλίου 2025

**Ωράριο λειτουργίας:**

11.00-14.00 & 18.00-22.00

**Εγκαίνια:**

Μ. Τετάρτη 16 Απριλίου 2025, ώρα 20.00

ΛΙΓΑ ΛΟΓΙΑ ΓΙΑ ΤΟΝ ΚΑΛΛΙΤΕΧΝΗ:

Γεννημένος το 1960 στη Βόνιτσα Αιτωλοακαρνανίας, γαλουχήθηκε και ενηλικιώθηκε στη Λευκάδα. Σπούδασε στη Φυσικομαθηματική Σχολή του Πανεπιστημίου Αθηνών. Ξεκίνησε τη σταδιοδρομία του στην Κολωνία της Γερμανίας ως καθηγητής Μαθηματικών, διευθυντής και ιδιοκτήτης φροντιστηρίου μέσης εκπαίδευσης των ομογενών μαθητών. Επιστρέφοντας στην Ελλάδα το 1993, συνέχισε την εκπαιδευτική του δραστηριότητα - αρχικά στη Θεσσαλονίκη και κατόπιν στην Αθήνα – μέχρι την πρόσφατη συνταξιοδότησή του, οπότε και στράφηκε συστηματικά στα εικαστικά.

Η μύησή του στην τέχνη ξεκινά στην Λευκάδα από τα 13 του χρόνια με μαθήματα ζωγραφικής από τον Δήμο Λευκάδας, με δάσκαλο τον καταξιωμένο ζωγράφο Κώστα Γλένη. Αργότερα, ως φοιτητής στην Αθήνα συνεχίζει τα μαθήματα ζωγραφικής στο Δήμο Ζωγράφου. Στην βυζαντινή εικονογραφία στράφηκε το 2016, με μαθητεία δίπλα στην Καλλινίκη Λασκαρίδου, αγιογράφο, ενώ το 2018 συνέχισε την φοίτησή του στο εργαστήρι του ζωγράφου και αγιογράφου Μπάμπη Πυλαρινού.

Σήμερα, έχοντας ολοκληρώσει με επιτυχία τον πολυετή κύκλο του στη βυζαντινή αγιογραφία, ξεκινά μια νέα πορεία στα εικαστικά.